**ΡΗΜΑΤΙΚΑ ΠΡΟΣΩΠΑ**

Α΄ ΕΝΙΚΟ

-Δηλώνει τον προσωπικό χαρακτήρα των απόψεων(υποκειμενισμό) που εκφράζονται.

-Προβάλλει την προσωπικότητα του πομπού.

-Δηλώνει προσωπικά βιώματα ή εξομολογητική διάθεση.

-Προσδίσει αμεσότητα και ζωντάνια στο λόγο.

Β΄ΕΝΙΚΟ

-Δηλώνει σχέση οικειότητας, διάθεση του πομπού για διάλογο και επικοινωνία.

-Δηλώνει προτρεπτικό ή συμβουλευτικό ύφος.

- Προσδίδει στο λόγο αμεσότητα και ζωντάνια.

Α΄ ΠΛΗΘΥΝΤΙΚΟ

-Δηλώνει την ένταξη (συμμετοχή) του πομπού σε ένα σύνολο.

-Φανερώνει την καθολική αποδοχή μιας άποψης (καθολικότητα) ή τη συνυπευθυνότητα.

-Καθιστά την επικοινωνία πιο ζωντανή και άμεση.

Β΄ΠΛΗΘΥΝΤΙΚΟ

-Μπορεί να εκπέμπει μηνύματα ευγένειας ή συμβατικότητας.

-Φανερώνει προτρεπτικό ή συμβουλευτικό ύφος.

-Προσδίδει αμεσότητα στην επικοινωνία.

Γ΄ΕΝΙΚΟ ΚΑΙ ΠΛΗΘΥΝΤΙΚΟ

-Δηλώνουν αντικειμενικότητα στην παρουσίαση των πληροφοριών

- Δηλώνουν ουδέτερο και απρόσωπο ύφος

- Προσδίδουν ρεαλισμό στυην ανάλυση του θέματος.

-Προσδίδουν κύρος και καθολική ισχύ στα γραφόμενα.

 **ΕΓΚΛΙΣΕΙΣ**

Η οριστική δηλώνει:

1. το πραγματικό, το βέβαιο: η γη γυρίζει
2. το δυνατό: θα + οριστική παρατατικού ή υπερσυντελίκου: Θα έδινα τα πάντα για να πετύχω.
3. Το πιθανό: θα + οριστική οποιουδήποτε χρόνου: Ο Πάνος δεν είναι μέσα. Θα παίζει στην αυλή
4. Παράκληση: κρατάς λίγο την τσάντα μου;
5. Ευχή: άμποτε, είθε, μακάρι, να, ας + οριστική ιστορικου χρόνου: μακάρι να τα καταφέρεις!

Η υποτακτική δηλώνει:

1. Το πιθανό: Ίσως επιβληθουν νέοι φόροι
2. Το επιθυμητό: Ας γίνω πρώτα καλά και το συζητάμε
3. Προτροπή ή αποτροπή (όταν συνοδεύεται από άρνηση): Ας μείνουμε όλοι συνεπείς στις υποχρεώσεις μας.
4. Συγκατάθεση: Ας έρθει μαζί μας η φίλη σου.
5. Ευχή: Να ζήσετε!
6. Το δυνατό (δυνητική υποτακτική): Ίσως να πετύχει το στόχο του.
7. Απορία (απορηματική υποτακτική): Δεν ξέρω τι να κάνω.
8. Προσταγή ή απαγόρευση (όταν συνοδεύεται από άρνηση): Να βγεις αμέσως έξω!
9. Παράκληση: Σε παρακαλώ, ας αγοράσουμε κάτι από το κατάστημα.

Η προστακτική δηλώνει:

Α) Προσταγή: Κλείσε την πόρτα.

Β) Προτροπή: Μείνε μέσα στο σπίτι, δεν είναι ασφαλές να κυκλοφορείς.

Γ) Ευχή: Υγιαίνετε!

Δ) Παράκληση: Βοηθήστε, σας παρακαλώ.

Ε) Απαγόρευση: Μη βγαίνετε από το αυτοκίνητο.

ΣΤ) Έντονη ενέργεια: Μπες εδώ, μπες εκεί, τελικά επισκεφτήκαμε όλα τα καταστήματα.

 ΟΙ ΧΡΟΝΟΙ ΤΟΥ ΡΗΜΑΤΟΣ

 **ΕΝΕΣΤΩΤΑΣ**

-Δηλώνει τη διάρκεια μιας πράξης ή μιας κατάστασης : Εν αγνοία μας, παρακολουθούμαστε, κατασκοπευόμαστε, επιτηρούμαστε, ελεγχόμαστε ολοένα περισότερο.

- Δηλώνει την επανάληψη μιας πράξης ή μιας κατάστασης: Οι Πανελλαδικές εξετάσεις τα τελευταία χρόνια πραγματοποιούνται κάθε Ιούνιο.

-Προσδίδει δραματικότητα, ζωντάνια σε μια αφήγηση παρελθοντικού γεγονότος (ιστορικός ενεστώτας): Καθώς έμπαινα στο μαγαζί με πλησιάζει και με χτυπά δυνατά στο πρόσωπο.

-Δηλώνει ένα γεγονός ή μια ενέργεια που διαδραματίζεται στο παρόν: Διαβάζω για το αυριανό διαγώνισμα.

-Χρησιμοποιείται σε περιπτώσεις κατά τις οποίες ο ομιλητής ή ο γράφων θεωρεί πως μια ενέργεια θα πραγματοποιηθεί σίγουρα στο μέλλον: Σε λίγες μέρες φεύγω για Ισπανία.

-Δηλώνει κάτι προγραμματισμένο: Αύριο ταξιδεύουμε γα Αθήνα!

-Χρησιμοποιείται σε εκφράσειςτο περιεχόμενο των οποίων είναι διαχρονικό και γενικά αποδεκτό, όπως συμβαίνει με τις παροιμίες και τα γνωμικά: Ο ψεύτης και ο κλέφτης τον πρώτο χρόνο χαίρονται.

Ύφος κειμένου: η αξιοποίηση του ενεστώτα-ακόμη και του ιστορικού ενεστώτα-αποσκοπεί πρωτίστως στο να δοθεί στην αφήγηση η αίσθηση της αμεσότητας, της ζωντάνιας και της διάρκειας.

 **ΠΑΡΑΚΕΙΜΕΝΟΣ**

Χρησιμοποιείται συνήθως για να δηλωθεί μια ενέργεια που έχει συμβεί κατά το παρελθόν, αλλά τα αποτελέσματά της συνεχίζουν να ισχύουν και στο παρόν. Έτσι, ο χρόνος αυτός κινείται παράλληλα ανάμεσα στο παρελθόν και το παρόν.

Ύφος κειμένου: ενισχύει τη ζωντάνια του κειμένου.

 **ΠΑΡΑΤΑΤΙΚΟΣ**

-Δηλώνει τη διάρκεια ή την επανάληψη μιας πράξης ή κατάστασης στο παρελθόν:

 Μιλούσε για ώρες. (διάρκεια)

Σε κάθε σφύριγμα του διαιτητή διαμαρτυρόταν (επανάληψη).

Ύφος κειμένου:

-Παραστατικό και γλαφυρό ύφος. Η δυνατότητα του παρατατικού να μεταδίδει την αίσθηση της επανάληψης επιτρέπει τη απόδοση των γεγονότων και των ενεργειών του παρελθόντος με ζωντάνια.

-Λιτό και πυκνό ύφος

-Νοσταλγικό και μελαγχολικό ύφος.

 **ΑΟΡΙΣΤΟΣ**

-Δηλώνει κάτι συνοπτικό/στιγμιαίο στο παρελθόν: Τρομοκρατική επίθεση έπληξε πριν από λίγο το Παρίσι.

-Τονίζει ότι κάτι θα συμβεί άμεσα ή με βεβαιότητα (στο μέλλον): Σε δύο λεπτά έφτασα.

-Τονίζει μια γενική αλήθεια , κάτι που συμβαίνει συνήθως: Είδε ο τρελός τον μεθυσμένο και φοβήθηκε.

Ύφος κειμένου:

-Εξομολογητικό ύφος. Ο αφηγητής-ήρωας ανακαλεί γεγονότα που σημάδεψαν την προσωπική του πορεία στη ζωή (αναδρομική αφήγηση), παρά το γεγονός ότι συνέβησαν μία φορά.

-Λιτό και παραστατικό ύφος (επιγραμματική καταγραφή γεγονότων).

-Νοσταλγική διάθεση (ανάκληση θετικών εμπειριών)

-Σκοτεινό ύφος (ανάκληση δυσάρεστων, τραγικών ή βίαιων γεγονότων).

  **ΥΠΕΡΣΥΝΤΕΛΙΚΟΣ**

-Δηλώνει κατά κανόνα μια ενέργεα που έγινε στο παρελθόν, πριν αρχίσει κάποια άλλη που επίσης έγινε στο παρελθόν: Είχε παίξει μόνο δευτερεύοντες ρόλους πριν από την εμφάνισή του στην ταινία «Τιτανικός».

Ύφος κειμένου: μπορεί να προσδώσει εξομολογητική ή νοσταλγική διάθεση.

 ΜΕΛΛΟΝΤΑΣ ΕΞΑΚΟΛΟΥΘΗΤΙΚΟΣ

 -Δηλώνει τη διάρκεια ή την επανάληψη μιας ενέργειας στο μέλλον:

Αύριο θα διαβάζω όλη τη μέρα (διάρκεια)

Θα διαβάζω κάθε μέρα (επανάληψη)

 ΜΕΛΛΟΝΤΑΣ ΣΤΙΓΜΙΑΙΟΣ

-Δηλώνει κατά κανόνα μια ενέργεια που θα γίνει και θα τελειώσει σε κάποια μελλοντική στιγμή: Θα σου απαντήσω τώρα

 ΜΕΛΛΟΝΤΑΣ ΣΥΝΤΕΛΕΣΜΕΝΟΣ

-Δηλώνει κατά κανόνα μια ενέργεια η οποία θα γίνει στο μέλλον και θα έχει τελειώσει, πριν τελειώσει μια άλλη ενέργεια: Όταν έρθεις θα έχω τελειώσει το διάβασμα.

Οι μελλοντικοί χρόνοι σε σχέση με το ύφος του κειμένου:

-Η αξιοποίηση των μελλοντικών χρόνων από τον αφηγητή για να προϊδεάσει τους αναγνώστες ή για να εντάξει κάποια πρόδρομη αφήγηση, ενδέχεται να λειτουργεί υπονομευτικά απέναντι στις προσδοκίες ή τις ελπίδες του ήρωα, καθιστώντας το ύφος περισσότερο δραματικό, απαισιόδοξο ή και ειρωνικό.

-Προκειμένου να καταγραφούν τα σχέδια και οι προσδοκίες των ηρώων για το μέλλον τους, η αξιοποίησή τους ενδέχεται να να καθιστά το ύφος πιο ζωηρό και πιο εύθυμο, εφόσον θα δίνεται- πιθανώς- η ελπίδα στους ήρωες να ελπίσουν για ένα καλύτερο μέλλον. Δεν είναι απίθανο βέβαια, η αγωνία των ηρώων και ο φόβος τους να τους οδηγούν στο να ανησυχούν για τα όσα δεινά τους επιφυλάσσει το μέλλον, προσδίδοντας στο ύφοςτου κειμένου μια πιο μελαγχολική ή και δυσοίωνη διάσταση.